'n Sakpas-gebedeboek waarin jy God se stem en leiding sal ervaar.
Stormie Omartian se boeke het al baie mense se lewens aangeraak en hulle gehelp om die krag van gebed te ervaar. Die hartroerende en kragtige gebede in Kragtige gebed deur God se Woord – Gebedeboek is saamgestel uit haar boek Kragtige gebed deur God se Woord.
Lesers sal deur hierdie boek God se stem en leiding ervaar van Genesis deur die Ou Testament tot by Jesus se lewe saam met die dissipels in die Nuwe Testament. Elke gebed van Stormie bring vir die lesers beskerming, persoonlike leiding en krag uit die Skrif en gee vir hulle bemoediging om elke dag vir God te leef. Hierdie handige boekie in sakpas-formaat is ideaal om mee te reis, in 'n handsak of tas te sit of om langs die bed te hou om soggens en saans daaruit te lees.
Kragtige gebed deur God se Woord – Gebedeboek is 'n wonderlike geskenk vir elke gelowige.
Stormie Omartian is 'n topverkoper-outeur en daar is al meer as 35 miljoen van haar boeke verkoop. Dit sluit The Power of a Praying®-trefferreeks in, waaronder The Power of a Praying® Life, The Power of a Praying® Wife en The Power of a Praying® Husband. Stormie en haar man, Michael, is al vir meer as 40 jaar getroud en het 2 getroude kinders en kleinkinders.
Lerine De Villiers het geskryf:
"Hierdie boekie is een van die handigste gebedsboekies wat enige vrou kan besit. Ek dra dit oral met my saam. In rye, op lughawes, oral kan ek my gebedsboekie byderhand hê. Ek glo dat ons daagliks Skrif moet bid en hierdie boekie maak dit vir my moontlik. Dit is 'n goed-voel-geskenk soos min!" - Geskryf op 10/31/13